ΓΡΑΠΤΗ ΕΡΩΤΗΣΗ E-1729/99

υποβολή: Karl von Wogau (PPE-DE) προς την Επιτροπή

(29 Σεπτεμβρίου 1999)

Θέμα: Υποχρεωτική ασφάλιση ασθενείας για τους γερμανούς φοιτητές που έχουν την πρώτη κατοικία τους στη Γερμανία και σπουδάζουν στη Γαλλία

Γνωρίζει η Επιτροπή ότι, σύμφωνα με το σημείο 9 της παραγράφου 1 του άρθρου 5 του πέμπτου Κώδικα περί νόμων κοινωνικής ασφάλισης, οι φοιτητές ξένων πανεπιστημίων δεν εμπίπτουν στηνποχρεωτική ασφάλιση των φοιτητών κατά ασθενείας, πράγμα που έχει ως αποτέλεσμα να πρέπει να πληρώνουν οι φοιτητές ξένων πανεπιστημίωνψηλά προαιρετικά ασφάλιστρα, πράγμα που συνιστά δυσμενή διάκριση; Είναι σύννομη η διάταξη αυτή με το δίκαιο της Ευρωπαϊκής νωσης;

Στην περίπτωση που έχει περιέλθει εις γνώση μου, ένας γερμανός φοιτητής από το Freibourg εγγράφηκε σε ένα τεχνικό πανεπιστήμιο στο Belfort της Γαλλίας που απέχει περίπου 70 χιλιόμετρα. Συνεχίζει να διαμένει στη Γερμανία και πηγαινοέρχεται στο Belfort. Το Ταμείο Ασθενείας, βασιζόμενο στις προαναφερθείσες διατάξεις της νομοθεσίας περί κοινωνικής ασφάλισης, του αρνείται την ευνοϊκή φοιτητική ασφάλιση. Επιπλέον,ποχρεούται να συνάψει άλλη ασφάλιση ασθενείας (μεψηλότερα ασφάλιστρα), παρόλο που έχει την κατοικία του και τη συνήθη διαμονή του μέσα στην επικράτεια εφαρμογής του Κώδικα νομοθεσίας κοινωνικών ασφαλίσεων (Ομοσπονδιακή Δημοκρατία της Γερμανίας) με το αιτιολογικό ότι σπουδάζει σε πανεπιστήμιο της αλλοδαπής. Η εγγραφή σε ένα πανεπιστήμιο άλλης χώρας συνεπάγεται, σύμφωνα με τις διατάξεις του νόμου αυτού, αυτόματα την άρνηση της ασφάλισης με τους ευνοϊκούς όρους του φοιτητικού ταμείου ασθενείας.

Απάντηση της κυρίας Διαμαντοπούλου εξ ονόματος της Ευρωπαϊκής Επιτροπής

(22 Νοεμβρίου 1999)

Η Ευρωπαϊκή Επιτροπή πληροφορεί τον κ. βουλευτή ότι ο κανονισμός του Συμβουλίου (ΕΚ) 307/1999 της 8ης Φεβρουαρίου 1999 που τροποποιεί τον κανονισμό (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος και τον κανονισμό (ΕΟΚ) 574/72 περί του τρόπου εφαρμογής του κανονισμού (ΕΟΚ) 1408/71 με στόχο την επέκτασή τους ώστε να καλύπτουν και τους φοιτητές(1), πράγμα το οποίο επέκτεινε το προσωπικό πεδίο εφαρμογής του κανονισμού (ΕΟΚ 1408/71 όπως ενημερώθηκε και τροποποιήθηκε από τον κανονισμό του Συμβουλίου (ΕΚ) 118/97 της 2ας Δεκεμβρίου 1996(2) ώστε να περιλαμβάνει τους φοιτητές, άρχισε να ισχύει την 1 Αυγούστου 1999.

Ωστόσο, η συγκεκριμένη περίπτωση της γερμανικής νομοθεσίας σύμφωνα με την οποία οι φοιτητές που διαμένουν στη Γερμανία και σπουδάζουν σε μη γερμανικά πανεπιστήμια δενπάγονται στο σύστημαποχρεωτικής ασφάλισης ασθένειας των φοιτητών, δεν εμπίπτει στο πεδίο εφαρμογής του κανονισμού (ΕΟΚ) 1408/71. Καθώς ο κανονισμός δεν εναρμονίζει τα συστήματα κοινωνικής ασφάλισης των κρατών μελών, τα κράτη μέλη είναι ελεύθερα να καθορίσουν τις λεπτομέρειες των εθνικών τους συστημάτων κοινωνικής ασφάλισης, π.χ. το δικαίωμα ή το καθήκον ασφάλισης σε σύστημα κοινωνικής ασφάλισης. Επομένως, ο καθορισμός των προϋποθέσεων που πρέπει να ικανοποιούνται για να μπορεί κανείς να ασφαλιστεί σε ορισμένο σύστημα κοινωνικής ασφάλισης εμπίπτει αποκλειστικά στην αρμοδιότητα των κρατών μελών.

Ωστόσο, το Ευρωπαϊκό Δικαστήριο αποφάσισε ότι τα κράτη μέλη πρέπει να συμμορφώνονται με την κοινοτική νομοθεσία κατά την άσκηση της εξουσίας αυτής(3).

Επειδή φαίνεται ότι η γερμανική νομοθεσία θέτει εμπόδιο στην ελεύθερη κυκλοφορία των ατόμων και ιδιαίτερα των φοιτητών, η Ευρωπαϊκή Επιτροπή θα εξετάσει το ζήτημα πιο αναλυτικά.

Η Ευρωπαϊκή Επιτροπή γνωρίζει επίσης την κατάσταση φοιτητών που ασφαλίστηκαν σε ιδιωτικά ταμεία ώστε να ικανοποιούν τις προϋποθέσεις σε ό,τι αφορά την ασφάλιση ασθένειας για να μπορούν να αποκτήσουν άδεια διαμονής και που συνεπώς δεν καλύπτονται από τον προαναφερόμενο Κανονισμό. Ένα σχέδιο σύστασης το οποίο ζητά από τα κράτη μέλη να καταβάλουν προσπάθειες για την άρση των εμποδίων στο συγκεκριμένο αυτό τομέα είναιπό επεξεργασία.

(1) ΕΕ L 38 της 12.2.1999.

(2) ΕΕ L 28 της 30.1.1997.

(3) Βλ.πόθεση C-18/95 Terhoeve v Inspecteur van de Belastingdienst Particulieren/Ondernemingen Buitenland [1999] ECR I-345, παράγραφος 34.